Nõmmküla raudteejaam

Nõmmküla raudteejaam on raudteejaam Lääne-Viru maakonnas Tapa vallas. Reisirongid Nõmmkülas ei peatu.

Raudteejaam asub laiarööpmelise Tapa–Tartu raudtee ääres. Jaamahoone valmis 1960. aastatel tüüpprojekti järgi, teine sama projekti alusel Eestisse ehitatud jaamahoone asus Papiniidu raudteejaamas.20. sajandi Eesti raudteejaamad. Alusuuring.  Leelo Välja 2012

1936. aastal avati jaamas telefonikõnepunkt.Postimees nr. 289, 5. oktoober 1936

Õnnetused
23. oktoobril 2006 kell 07.58 toimus Nõmmküla ja Tamsalu raudteejaama vahel paikneval Alupere tõkkepuuta ülesõidul II astme raudteeõnnetus, milles suuremõõtmelisi betoonkonstruktsioone vedav haagisega veoauto Scania sõitis ette reisirongile. Kokkupõrkega läks rööbastelt maha diiselrongi juht- ja haakevagun ning osaliselt rongi lõpus olnud mootorvagun. Vedurijuht ja 6 reisijat said kergemaid kehavigastusi.2006. a. uuritud raudteeliiklusõnnetuste aastaaruanne, Majandus- ja Kommunikatsiooniministeerium Kriisireguleerimise osakond, raudteeõnnetuste uurimisüksus, Tallinn 2007

Vaata ka
Nõmmküla
Nõmmküla mõis (Ambla)

Viited

 Välislingid 

 Infot jaama kohta; fotod (vene keeles)
 FOTO: Nõmmküla jaamahoone aastal 1998; Baltic Trains Picture Gallery

Kategooria:Eesti raudteejaamad
Kategooria:Tapa vald